钦定古今图书集成/理学汇编/文学典/第055卷 > 程昔范
## 钦定古今图书集成/理学汇编/文学典/第055卷 > 程昔范

按《因话录》：广平程子齐昔范未举进士日，著《程子中
谟》三卷，韩文公一见大称赏，及赴举，言于主司曰：“程
昔范不合在诸生之下。”当时下第，大振屈声。庾尚书
承宣知贡举，程始登第，以试正字从事泾原军。李太
师逢吉在相位，见其书特荐，拜左拾遗，竟因李公之
累，湮厄而没。其立身贞苦，能清谭乐善，士多附之，惜
其位不至耳。与堂舅李信州虞相知最深，交契至厚，
有《裴公夷直》，皆士林之望也。